# 21a etapa del Tour de França de 2011

La 21a etapa del Tour de França de 2011 es disputà el diumenge 24 de juliol de 2011 sobre un recorregut de 95 km entre Créteil i l'Avinguda dels Camps Elisis de París. El britànic Mark Cavendish (Team HTC-High Road) guanyà l'etapa, sent aquesta la seva cinquena victòria de la present edició del Tour. Cadel Evans (BMC Racing Team) aconseguí la victòria final amb 1' 34" sobre Andy Schleck i 2' 30" sobre el seu germà Fränk.

## Perfil de l'etapa

Etapa totalment plana pels voltants de París, que finalitza amb les tradicionals set voltes al circuit de l'Avinguda dels Camps Elisis.

## Desenvolupament de l'etapa

Etapa tranquil·la en els primers quilòmetres, en què els corredors aprofitaren per fer les tradicionals fotografies brindant amb xampany. En entrar a París el ritme s'accelerà, sent Joan Antoni Flecha el primer a atacar. Al km 56 es formà una escapada de sis que arribà a tenir una màxima diferència de 40". A manca de 6 km els escapats sols disposaven de 12" sobre el gran grup, encapçalat pels homes del Team HTC-High Road. A 2 km de meta van ser agafats els darrers d'ells, Lars Bak i Ben Swift. A l'esprint el vencedor va ser Mark Cavendish, que d'aquesta manera guanyava la seva cinquena victòria de la present edició del Tour que a més li servia per a obtenir el mallot verd de la classificació per punts. Cadel Evans va ser el vencedor de la general, Samuel Sánchez de la muntanya, Pierre Rolland dels joves i el Garmin-Cervélo de la classificació per equips.

## Esprints

| Esprint intermedi de París, Avinguda dels Camps Elisis (km 59,5) Primer Kristjan Koren20 pts Segon Jérémy Roy17 pts Tercer Sergio Paulinho15 pts Quart Lars Bak13 pts Cinquè Christophe Riblon11 pts Sisè Ben Swift10 pts Setè Mark Cavendish9 pts Vuitè Matthew Harley Goss8 pts Novè José Joaquín Rojas7 pts Desè Philippe Gilbert6 pts Onzè Mark Renshaw5 pts Dotzè Bernhard Eisel4 pts Tretzè Thomas de Gendt3 pts Catorzè Ramunas Navardauskas2 pts Quinzè Tony Martin1 pts | Esprint final de París, Avinguda dels Camps Elisis (km 95) Primer Mark Cavendish45 pts Segon Edvald Boasson Hagen35 pts Tercer André Greipel30 pts Quart Tyler Farrar26 pts Cinquè Fabian Cancellara22 pts Sisè Daniel Oss20 pts Setè Borut Božič18 pts Vuitè Tomas Vaitkus16 pts Novè Gerald Ciolek14 pts Desè Jimmy Engoulvent12 pts Onzè Sébastien Hinault10 pts Dotzè Grega Bole8 pts Tretzè Mark Renshaw6 pts Catorzè Joan Antoni Flecha4 pts Quinzè Francisco Ventoso2 pts |

## Classificació de l'etapa

| | Ciclista | Equip | Temps |
| 1 | Mark Cavendish | Team HTC-High Road | 2h 27' 02" |
| 2 | Edvald Boasson Hagen | Team Sky | m. t. |
| 3 | André Greipel | Omega Pharma-Lotto | m. t. |
| 4 | Tyler Farrar | Garmin-Cervélo | m. t. |
| 5 | Fabian Cancellara | Team Leopard-Trek | m. t. |
| 6 | Daniel Oss | Liquigas-Cannondale | m. t. |
| 7 | Borut Božič | Vacansoleil-DCM | m. t. |
| 8 | Tomas Vaitkus | Astana Qazaqstan Team | m. t. |
| 9 | Gerald Ciolek | QuickStep Cycling Team | m. t. |
| 10 | Jimmy Engoulvent | Saur-Sojasun | m. t. |

## Classificació general

| | Ciclista | Equip | Temps |
| 1 | Cadel Evans | BMC Racing Team | 86h 12' 22" |
| 2 | Andy Schleck | Team Leopard-Trek | + 1' 34" |
| 3 | Frank Schleck | Team Leopard-Trek | + 2' 30 |
| 4 | Thomas Voeckler | Team Europcar | + 3' 20" |
| 5 | Alberto Contador | Saxo Bank-Sungard | + 3' 57" |
| 6 | Samuel Sánchez | Euskaltel–Euskadi | + 4' 55" |
| 7 | Damiano Cunego | Lampre-ISD | + 6' 05" |
| 8 | Ivan Basso | Liquigas-Cannondale | + 7' 23" |
| 9 | Tom Danielson | Garmin-Cervélo | + 8' 15" |
| 10 | Jean-Christophe Péraud | AG2R La Mondiale | + 10' 11" |
| Classificació per punts Ciclista Equip Total 1r Mark Cavendish Team HTC-High Road 334 pts 2n José Joaquín Rojas Movistar Team 272 pts 3r Philippe Gilbert Omega Pharma-Lotto 236 pts | Classificació de la muntanya Ciclista Equip Total 1r Samuel Sánchez Euskaltel–Euskadi 108 pts 2n Andy Schleck Team Leopard-Trek 98 pts 3r Jelle Vanendert Omega Pharma-Lotto 74 pts |
| Classificació del millor jove Ciclista Equip Temps 1r Pierre Rolland Team Europcar 86h 23' 05" 2n Rein Taaramae Cofidis + 46" 3r Jérôme Coppel Saur-Sojasun + 7' 53" | Classificació per equips Equip Temps 1r Garmin-Cervélo 258h 18' 49" 2n Team Leopard-Trek + 11' 02" 3r AG2R La Mondiale + 11' 20" |

## Abandonaments

No es produí cap abandonament durant la disputa de l'etapa.

## Enllaços externs

* 21a etapa al web oficial del Tour

## Notes i referències

* ↑ Recorregut de la 21a etapa
* ↑ Resum de la 21a etapa al web oficial (castellà)